CELEX: 62013TN0591
Language: lt
Date: 2013-11-08 00:00:00
Title: Byla T-591/13: 2013 m. lapkričio 8 d. pareikštas ieškinys byloje Groupe Canal+ ir Canal+ France prieš VRDT — Euronews (News+)

1.2.2014   
            
            
               LT
            
            
               Europos Sąjungos oficialusis leidinys
            
            
               C 31/12
            
         2013 m. lapkričio 8 d. pareikštas ieškinys byloje Groupe Canal+ ir Canal+ France prieš VRDT — Euronews (News+)
   (Byla T-591/13)
   2014/C 31/21
   Kalba, kuria surašytas ieškinys: prancūzų
   
      Šalys
   
   
      Ieškovės: Groupe Canal+ SA (Isi le Mulino, Prancūzija) ir Canal+ France (Isi le Mulino), atstovaujamos advokato L. Barissat
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Euronews (Ekiuli, Prancūzija)
   
      Reikalavimai
   
   Ieškovės Bendrojo Teismo prašo:
   
               —
            
            
               nuspręsti, kad yra tikimybė supainioti arba susieti, kaip tai suprantama pagal Reglamento Nr. 207/2009 8 straipsnio 1 dalies b punktą, prašomą įregistruoti prekių ženklą NEWS+ ir ankstesnį žodinį Prancūzijos prekių ženklą ACTU+ Nr. 063 457 667 ginčijamoms paslaugoms,
            
         
               —
            
            
               pakeisti 2013 m. rugsėjo 9 d. Apeliacinės tarybos sprendimo 23–25 punktus ir atmesti prekių ženklo NEWS+ registracijos paraišką Nr. 9 141 003,
            
         
               —
            
            
               subsidiariai, panaikinti 2013 m. rugsėjo 9 d. Apeliacinės tarybos sprendimą, kuriuo nuspręsta atmesti apeliaciją ir, pažeidžiant Reglamento Nr. 207/2009 8 straipsnio 1 dalies b punktą, paliktas galioti ginčijamas sprendimas atmesti protestą dėl Bendrijos prekių ženklo NEWS+ registracijos paraiškos Nr. 9 141 003 remiantis ankstesniu prekių ženklu ACTU+ Nr. 063 457 667.
            
         
      Ieškinio pagrindai ir pagrindiniai argumentai
   
   Bendrijos prekių ženklo paraišką pateikęs asmuo: Euronews
   
      Prašomas įregistruoti Bendrijos prekių ženklas: žodinis prekių ženklas „News+“ 35, 38 ir 41 klasių paslaugoms — Bendrijos prekių ženklo paraiška Nr. 9 141 003
   
      Prekių ženklo ar žymens, kuriuo remtasi per protesto procedūrą, savininkės: ieškovės
   
      Prekių ženklas ar žymuo, kuriuo remiamasi: Prancūzijos prekių ženklas „ACTU+“ 9, 28, 35, 38, 39 ir 41 klasių prekėms ir paslaugoms
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas.